b'\n_START_ARTICLE_\nAirBridge Cargo\n_START_SECTION_\nHistorie\n_START_PARAGRAPH_\nSelskapet ble etablert i 1993 og startet sine operasjoner den 1. april 2004 med to Boeing 747-200F fraktfly kj\xc3\xb8pt fra Alitalia. I mai 2004 ble det opprettet ruter mellom Luxembourg og Beijing og fra Luxembourg til Shanghai via Moskva og Novosibirsk. Airbridge Cargo har trafikkrettigheter til Guangzhou, Hongkong og Japan. AirBridge Cargo har ogs\xc3\xa5 planer om \xc3\xa5 innf\xc3\xb8re regionale tilf\xc3\xb8rselsruter til Moskva og Krasnojarsk med leiet materiell, Ilyushin Il-76 og Tupolev Tu-204.\n_START_SECTION_\nRutenett\n_START_PARAGRAPH_\nRutenettet omfatter tre kontinenter og 20 destinatsjoner i 11 land. Selskapet har regelmessige ruter fra byer i Asia som Shanghai, Beijing, Hongkong, Zhengzhou, Chengdu, Tokyo, Seoul, til viktige europeiske byer som Frankfurt am Main og Amsterdam, s\xc3\xa5vel som Amsterdam til Chicago (USA). For tiden omfatter AirBridgeCargo rutenett i Europa Frankfurt, Amsterdam, Zaragoza, Leipzig, Milano, Paris, Helsinki, Jekaterinburg, Krasnojarsk, Khabarovsk, Novosibirsk og Luxemburg for vedlikehold. Fra 9. mai 2014 ble det introduser direkte ruter til M\xc3\xbcnchen. Den 3. september 2015 startet selskapet flyvninger til Singapore, med direkte ruter fra Singapore og Moskva._NEWLINE_15. november 2016 ble det startet opp en rute som g\xc3\xa5r fra Oslo lufthavn til Moskva. Ruten regnes som en mulighet for \xc3\xa5 transportere laks raskere ut p\xc3\xa5 det asiatiske markedet.'